KOMISSION ASETUS (EY) N:o 2098/2005,
annettu 20 päivänä joulukuuta 2005,
Tanskan lipun alla purjehtivien alusten kilohailin kalastuksen aloittamisesta uudelleen ICES-alueella IIIa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun asetuksen (EY) N:o 2371/2002 (1) ja erityisesti sen 26 artiklan 4 kohdan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2005 22 päivänä joulukuuta 2004 annetussa neuvoston asetuksessa (EY) N:o 27/2005 (3) säädetään kiintiöistä vuodeksi 2005.
(2)
Tanska kielsi 9 päivänä lokakuuta 2005 lippunsa alla purjehtivilta aluksilta kilohailin kalastuksen ICES-alueella IIIa.
(3)
Komission asetuksessa (EY) N:o 1779/2005 (4) kielletään Tanskan lipun alla purjehtivilta tai Tanskassa rekisteröidyiltä aluksilta kilohailin kalastus ICES-alueella IIIa.
(4)
Ruotsi siirsi 15 päivänä marraskuuta 2005 Tanskalle 1 000 tonnin kilohailikiintiön ICES-alueen IIIa vesillä. Sen vuoksi olisi sallittava Tanskan lipun alla purjehtivien tai Tanskassa rekisteröityjen alusten kilohailin kalastus ICES-alueen IIIa vesillä. Sen vuoksi olisi kumottava komission asetus (EY) N:o 1779/2005,
ON ANTANUT TÄMÄN ASETUKSEN:
1 artikla
Kalastuksen aloittaminen uudelleen
Tanskan lipun alla purjehtivien tai Tanskassa rekisteröityjen alusten kilohailin kalastus ICES-alueella IIIa voidaan aloittaa uudelleen 28 päivänä marraskuuta 2005.
2 artikla
Kumoaminen
Kumotaan asetus (EY) N:o 1779/2005.
3 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 28 päivästä marraskuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2005.